gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu gu en gu gu en en en gu en en en gu gu gu en gu en gu en gu en en en en fr en en en en el gu en en gu gu gu gu gu gu gu gu gu gu gu gu en gu gu gu gu en gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: સચીન તેંડુલકરના અંજલિ સાથે લગ્ન – જગદીશ શાહ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
(‘ભારતરત્ન સચીન તેંડુલકર’ પુસ્તકમાંથી સાભાર. આ પુસ્તકમાં માસ્ટર બ્લાસ્ટર સચીન તેંડુલકરના બાળપણથી લઈને ક્રિકેટના તમામ રેકોર્ડનો સમાવેશ કરાયો છે. અહીં તેના લગ્નના એક પ્રકરણને પ્રસ્તુત કરાયો છે. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.)
૧૯૯૦ના ઇંગ્લૅન્ડના સફળ પ્રવાસોથી પરત આવતાં મુંબઈ એરપૉર્ટ ઉપર પોતાના સામાનની પ્રતીક્ષા કરતા સચીનની નજર પ્રેક્ષકોની ગૅલેરીમાં ઑરેંજ કલરની જરસી અને બ્લૂ જીન્સ પહેરેલી અત્યંત આકર્ષક અને દેખાવડી છોકરી ઉપર પડી. આ અલપઝલપ જોયેલ છોકરીને ફરી વખત એરપૉર્ટની બહાર નીકળતાં જોઈ. આ વખતે સચીનની સાથે તેના બંને ભાઈઓ હતા. સ્વભાવે શરમાળ સચીન આ અંગે કાંઈ બોલી શક્યો નહીં. પરંતુ અંજલિને સચીનમાં રસ પડ્યો અને તે સચીનને મળવા આતુર હતી. તેણે તેના મિત્ર પાસેથી સચીનનો ફોન નંબર મેળવ્યો અને તેને મળવા કહ્યું. સચીને તેને ક્રિકેટ ક્લબ ઑફ ઇન્ડિયા પર કે જ્યાં તે મૅચ રમતો હતો ત્યાં બોલાવી. જોકે અહીં ખાસ વાતચીત ન થઈ શકી. માત્ર બંનેએ એકબીજાને ફોન નંબર આપ્યા અને ફોન પર વાતચીતની શરૂઆત થઈ.
ગુજરાતી ઉદ્યોગપતિ અને નેશનલ બ્રિજ ચૅમ્પિયન આનંદ મહેતા તથા અંગ્રેજ અન્નાબેલની પુત્રી અંજલિ મહેતા દક્ષિણ મુંબઈના પોશ વિસ્તારમાં રહેતી હતી. બંનેના પરિવારોની રહેણીકરણીમાં ખૂબ જ તફાવત હતો. સચીન જ્યાં રહેતો તે સામાન્ય મધ્યમવર્ગીય સોસાયટી હતી. અંજલિ મુંબઈની સેંટ ઝેવિયર્સ કૉલેજ અને ત્યાર બાદ જે.જે. હૉસ્પિટલમાં અભ્યાસ કરતી હતી. આમ છતાં બંને વચ્ચે મુલાકાતો થતી ગઈ અને એકબીજાને પસંદ કરવા લાગ્યાં. બંને કુટુંબનાં સભ્યોને લગ્ન માટે રાજી કરવાનું કામ અંજલિએ જ કરવું પડ્યું હતું. સચીન માટે સૌથી મુશ્કેલ વાત એ હતી કે તે અંજલિને ક્યાંય બહાર લઈ જઈ શકતો નહીં, કારણ કે દરેક જગ્યાએ તે ઓળખાઈ જતો અને તેના પ્રશંસકો તેનો પીછો કરતા, તેમ જ પરેશાન કરતા.
આવી પરેશાનીથી છટકવા એક વખત અંજલિ તેના પિતા, સચીન અને તેના મિત્રો વરલીમાં રોજા પિક્ચર જોવા થિયેટરમાં ગયાં હતાં. પોતાની ઓળખ છુપાવવા સચીને નકલી દાઢી-મૂછ લગાવી અને ગોગલ્સ પહેર્યાં. ઇન્ટરવલ સુધી બધું બરાબર ચાલ્યું પરંતુ ઇન્ટરવલ વખતે તેનાં ચશ્મા પડી જતાં એક કાચ તૂટી ગયો અને દાઢી-મૂછ પણ અચાનક નીકળી ગયાં. પ્રેક્ષકો સચીનને ઓળખી ગયા અને તેને ઘેરી વળ્યા. તેમને અડધું પિક્ચર છોડી ભાગી જવું પડ્યું. આવું જ એક વખત સ્વિટ્‍ઝરલૅન્ડમાં પણ થયું હતું. હિંદી પિક્ચર ‘દિલ વાલે દુલ્હનિયા લે જાયેંગે’ નું શૂટિંગ થયેલ તે જગ્યાએ સચીન અને અંજલિ ગયેલાં. મિત્રોની સલાહથી ચાલતાં જવાના બદલે ઘોડાગાડી ભાડે કરી હતી અને વહેલી સવારે ફરવા નીકળ્યાં હતાં. આમ છતાં કેટલાક ભારતીય સહેલાણીઓએ સચીનને ઓળખી જતાં સચીને ઘોડાગાડીવાળાને ફાસ્ટ ચલાવવા કહ્યું. સચીનના પ્રશંસકોએ દોડવાનું ચાલુ રાખ્યું. છેવટે જ્યારે તેમને લાગ્યું કે હવે પહોંચી નહીં શકાય ત્યારે તેમણે પીછો કરવાનું છોડી દીધું.
અંજલિને ક્રિકેટમાં બિલકુલ રસ ન હતો. આમ છતાં સચીન સાથેની મુલાકાતો પછી ખાસ ક્રિકેટમાં દિલચસ્પી લીધી. એટલું જ નહીં, ક્રિકેટના નિયમોનું પુસ્તક લાવીને પણ વાંચવા લાગી. અંજલિએ તેના એમ.ડી.ના અભ્યાસ દરમિયાન પણ ક્રિકેટમાં જાણકારી મેળવવાનું ચાલુ રાખ્યું અને ક્રિકેટ વિશે સવાલો પણ પૂછવા લાગી. બંનેને લાગ્યું કે હવે આપણે સગાઈ કરી લેવી જોઈએ. સવાલ એ હતો કે આ વાત કરે કોણ ? આખરે સચીનના બંને ભાઈ સાથે મીટિંગ ગોઠવી અને તેના ભાઈઓની સંમતિ મેળવી. ત્યાર બાદ બંને કુટુંબની સંમતિથી તેમની સગાઈ કરવાનું નક્કી કરવામાં આવ્યું.
બરાબર ૨૧ વર્ષનો સચીન થયો તે જ દિવસે એટલે કે ૨૪મી એપ્રિલ ૧૯૯૪ના રોજ બંનેની સગાઈ અંગત મિત્રો અને બંનેનાં કુટુંબીજનોની હાજરીથી સંપન્ન થઈ. બંને પરિવાર આ સંબંધથી ખૂબ જ ખુશ હતા. વધુમાં અંજલિએ એમ પણ કહેલ કે પોતે સચીનની કારકિર્દી આગળ વધારવા પોતાની કારકિર્દીનું બલિદાન આપશે. બાળકોના સ્પેશ્યાલિસ્ટ ડૉક્ટર અંજલિના આ નિર્ણયે સહુને સ્તબ્ધ કરી દીધાં હતાં. પરંતુ તેનો નિર્ણય મક્કમ હતો અને છેવટ સુધી તેણે તેનું પાલન પણ કર્યું.
અંતે એ દિવસ – ૨૫ મે ૧૯૯૫ આવી ગયો. જે દિવસે અંજલિ મહેતા અંજલિ તેંડુલકર બની અને બંનેના જીવનનો એક નવો અધ્યાય શરૂ થયો. હંમેશાં પાશ્ચાત્ય કપડાં પહેરતી અંજલિને સચીનની માતાએ લગ્ન વખતે આપેલ મંગળસૂત્ર, લીલી બંગડીઓ, ઝાંઝર અને પગની વીંટી વગેરે પહેરવા આપ્યાં. અંજલિએ સચીનને પૂછ્યું મારે આ બધું જ પહેરવું પડશે કે કોઈ પણ એકાદ વસ્તુ ચાલશે. સચીને તેને મંગળસૂત્ર પહેરશે તો ચાલશે. અને અંજલિએ તે પહેર્યું. સચીને કહ્યા મુજબ હંમેશાં તેણે મંગળસૂત્રને પહેરેલું જ રાખ્યું છે. અંજલિએ કહેલ વાતને આજ સુધી નિભાવી સચીન અને તેના બાળકોની સંપૂર્ણ સંભાળ રાખી છે. જેને સચીનના અંજલિ પ્રત્યેના આદરને હંમેશાં વધારી રાખ્યો છે.
Email This Article ·  Print This Article ·  Save article As PDF ·   Subscribe ReadGujarati
« Previous માનવબાળ જન્મતાં રહેશે ત્યાં સુધી… – યશવંત મહેતા
આ પ્રકારનું અન્ય સાહિત્ય:
ગણિતવિહાર – બંસીધર શુક્લ
લગ્નસંબંધનું ગણિત આપણા સમાજમાં લગ્ન એક સંસ્કાર છે. પ્રાચીનકાળથી લગ્નપ્રથા અને તેના શાસ્ત્રીય નિયમોનું પાલન થતું આવ્યું છે. શ્વેતકેતુ નામના ઋષિએ લગ્નસંસ્કારની પ્રતિષ્ઠા કરી. ઘણા ઋષિઓએ તેના વિષયમાં નીતિનિયમો આપ્યા. એવો એક નિયમ છે : સપિંડો વચ્ચે વિવાહસંબંધ થઈ શકે નહીં. સપિંડ એટલે સમાન પિંડ, સમાન દેહ. જે બે જણના દેહમાં પારિવારિક સંબંધની રીતે બીજાં પરિવારજનનો અંશ ઊતરતો હોય તો ... [વાંચો...]
જંગલી હાથી અને તેનું સામાજિક જીવન – રજની ત્રિવેદી
વન્ય જીવોનું દાંપત્યજીવન અને તેમની સામાજિક વ્યવસ્થાથી આપણે આજે પણ અજાણ્યાં છીએ. પરંતુ કુદરતનો ખોળો ખૂંદી તેમની સામાજિક વ્યવસ્થા અને દાંપત્યજીવનમાં ડોકિયું કરનારાઓએ જ્યારે તેમની નજીક જઈ જે કંઈ જોયું અને અનુભવ્યું તેનાથી તેઓ આશ્ચર્યમાં ગરકાવ થઈ મોઢામાં આંગળાં નાંખી ગયાં. તેમને ભારોભાર નવાઈ લાગી. અહીં પ્રેમ છે, વિરહ છે, વેદના પણ છે. અહીં ક્યારેક હૈયાં મળે છે, તો ક્યારેક ... [વાંચો...]
ઓહ માય ગોડ ! (OMG) એટલે ખરેખર Act of God ! – મૃગેશ શાહ
સ્તિક’ અને ‘નાસ્તિક’ એમ બે કિનારા વચ્ચે વહેતી નદીનું નામ છે ‘ઈશ્વર’. આ એક શબ્દ બોલતાંની સાથે આસપાસ એક અનોખું વિશ્વ ઊભું થઈ જાય છે. આ વિશ્વમાં છે કેવળ મંદિર, મસ્જિદ, ચર્ચ તથા મહંત, મૌલવી અને પાદરીઓની અપરંપાર પરંપરાઓ. યુગયુગાંતરોથી ચાલી આવતી કંઈ કેટલીયે શ્રદ્ધા-અંધશ્રદ્ધા અને અશ્રદ્ધા એમાંથી જન્મતી રહે છે. કેટલીક બાબતો દિવા જેવી સાફ હોવા છતાં એને ક્રિયાકાંડના ... [વાંચો...]
4 પ્રતિભાવો : સચીન તેંડુલકરના અંજલિ સાથે લગ્ન – જગદીશ શાહ
કાલિદાસ વ. પટેલ {વાગોસણા} says:
September 15, 2015 at 10:56 am
પરમ કૃપાળુ પરમેશ્વર આપણને “વ્યક્તિપૂજા” માંથી બચાવે.
કાલિદાસ વ. પટેલ {વાગોસણા}
September 15, 2015 at 4:45 pm
મુ.કાલિદાસભાઇ, આપ્ બિલ્કુલ સાચા.
Karasan Bhakta usa says:
September 16, 2015 at 7:40 pm
બન્ને કોમેન્ટો સાથે સહમત થતા ઉમેરવાનુ એક્ટરસો કે રમતવીરોએ વ્યક્તીગત માન-પાન અને અસાધારણ સપત્તીને વરવા સિવાય બીજી કઇ સિધ્ધીઓ મેળવી ???
જ્રુરીયાતમન્દોના ઉત્થાન અને લોક્ક્લ્યાણમા આ મહનુભવોનો સમય-શક્તી-સપત્તી અને સુઝ બુઝ્નો કેટ્લો ફાળો ??? લેખક પાસે એવી કોઇ સચૉટ વીગતો હોય તો તે વધુ ઉચીત ગણાશે અન્ય્થા બીનજ્રરુરી પ્રશશા !!!
મધર ટ્રેસ મ્ન્દો મ્લ્યણ મા યોગદાન કે દ્દન કે સ્પુર્ણ જીવન લોક્ક્લ્યાન
મનસુખલાલ ગાંધી, U.S.A. says:
July 31, 2016 at 12:12 am
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
પતિવ્રતા ધર્મની આહુતિ પછી જ ને! – વલીભાઈ મુસા
બાકોરું – ધરમાભાઈ શ્રીમાળી
અજનબી – બિમલ રાવલ
મૃગેશભાઈની ત્રીજી પુણ્યતિથિએ.. જાનદાર સવારી, શાનદાર સવારી – મૃગેશ શાહ
નિવૃત્તિને નમાવનારો – કુમારપાળ દેસાઈ
kit patel: SwaTIBEN, your artical may be new and...
kit patel: સવતિબેન્, વર્સો જુનિ વત ૨૦૧૭ મા કરિ યે ત્ય્રે...
પરેશ કાપડિયા: “હું એના સ્વભાવના કાણામાંથી આવતા આ...
Karasan Bhakta usa: એન્દરે સારિ વાર્તા !
k: બહુ વખતે આટલુ સરસ રસ્પુર્ણ વાચવા મળ્યુ! લેખક ને ખુબ...
jadeja vikramsinh: ખૂબ જ સરસ લેખ છે
tulsi solanki: Guru vina gnan kyathi prapt thay .guru hi...
gopal khetani: જબરદ્સ્ત ડીટેઈલીંગ. ગુલમોર્ ગરમાળા અને...
pritesh patel: aa vaat total experience per jaay che...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
રીડગુજરાતી વિશે : પ્રેસ વિભાગ
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.